Awadem ɣef wakken i d-nnan yinagmayen, d aferdisen agejdan iɣef yebna wungal, d amdan n lkaɣeḍ i d-yeslal umaru i useddu n teḥkayt n wungal-is, ur nezmir ara ad d-naf ungal war ma yella uwadem d ayen i d-iwekked ula d Roland Barthes mi i d-yenna: Nezmer ad d-nini ur yelli ara ula d yiwen n wullis deg umaḍal wer awadem3, imi d netta i d lsas neɣ d ajgu iɣef isenned unagal deg wullis-is, d netta i iseddawen ineḍruyen d tigawin n teḥkayt, yenna-d fellasen Philippe Hamon Iwudam d lsas n tesrit yelhan4.